CELEX: 62010FN0002
Language: lt
Date: 2010-01-07 00:00:00
Title: Byla F-2/10: 2010 m. sausio 7 d. pareikštas ieškinys byloje Marcuccio prieš Komisiją

13.3.2010   
            
            
               LT
            
            
               Europos Sąjungos oficialusis leidinys
            
            
               C 63/53
            
         2010 m. sausio 7 d. pareikštas ieškinys byloje Marcuccio prieš Komisiją
   
   (Byla F-2/10)
   2010/C 63/94
   Proceso kalba: italų
   
      Šalys
   
   
      Ieškovas: Luigi Marcuccio (Trikazė, Lečė, Italija), atstovaujamas advokato G. Cipressa
   
      Atsakovė: Europos Komisija
   
      Ginčo dalykas bei aprašymas
   
   Sprendimų atmesti ieškovo prašymus 100 % atlyginti tam tikras medicinines išlaidas panaikinimas.
   
      Ieškovo reikalavimai
   
   
               —
            
            
               Panaikinti sprendimą, kad ir kokia būtų jo forma, kuriuo buvo atmestas 2009 m. kovo 17 d. prašymas.
            
         
               —
            
            
               Panaikinti, quatenus opus est, 2009 m. birželio 9 d. pranešimą.
            
         
               —
            
            
               Panaikinti, quatenus opus est, sprendimą, kad ir kokia būtų jo forma, kuriuo buvo atmestas 2009 m. rugsėjo 15 d. ieškovo pateiktas skundas dėl sprendimo atmesti 2009 m. kovo 17 d. prašymą.
            
         
               —
            
            
               Panaikinti, quatenus opus est, 2009 m. rugsėjo 22 d. pranešimą.
            
         
               —
            
            
               Priteisti iš Europos Komisijos ieškovui atlyginti skirtumą tarp šios institucijos išmokėtų sumų atlyginant nuo 2000 m. gruodžio 1 d. iki 2009 m. kovo 17 d. įskaitytinai ieškovo nurodytas medicinines išlaidas, kurias atlyginti buvo daug kartų prašoma minėtu laikotarpiu, ir sumų, kurias išmokėjo bendra sveikatos draudimo sistema, arba kitą sumą, kuri, Tarnautojų teismo nuomone, būtų tinkama ir teisinga šiuo atveju, su 10 % metinėmis palūkanomis nuo minėto skirtumo ar Tarnautojų teismo nustatytos, jo nuomone, tinkamos ir teisingos sumos, skaičiuojamomis po penkių mėnesių nuo dienos, kada 2009 m. kovo 17 d. prašymo adresatas galėjo susipažinti su juo, arba su tokiomis metinėmis palūkanomis, kurios, Tarnautojų teismo nuomone, būtų tinkamos ir teisingos ir nuo, šio teismo nuomone, tinkamos ir teisingos dienos.
            
         
               —
            
            
               Priteisti iš atsakovės bylinėjimosi išlaidas.